জানেন বাংলার কত তারিখে স্বাধীন হয়েছিল ভারত?

১৯৪৭ সালের ১৫ অগাস্ট, ভারতবর্ষের স্বাধীনতার দিন। লক্ষ লক্ষ বীর শহীদের আত্ম বলিদানে, ব্রিটিশ সাম্রাজ্যের পতন ঘটিয়ে আজ আমরা স্বাধীন ভারতের অধিকার পেয়েছি। চলতি বছরের ১৫ অগাস্ট দেশজুড়ে পালিত হতে চলেছে ৭৮তম স্বাধীনতা দিবস। তেরঙ্গায় সেজে উঠবে গোটা দেশ। কুচকাওয়াজের স্যালুটে, জাতীয় সঙ্গীতে গমগম করে উঠবে আসমুদ্রহিমাচল স্বাধীন ভারতবর্ষের প্রতিটি প্রান্ত।

আরও পড়ুন: ১৫ অগাস্ট ভারত ছাড়া আর কোন কোন দেশে পালিত হয় স্বাধীনতা দিবস?

প্রতিবছর ভারতবর্ষের বিভিন্ন প্রান্তে অত্যন্ত শ্রদ্ধার সঙ্গে পালিত হয় স্বাধীনতা দিবস (Independence Day)। লাল কেল্লা সহ দেশের বিভিন্ন প্রতিষ্ঠানে, বিভিন্ন প্রান্তে সরকারি ও বেসরকারি উদ্যোগে পালিত হয় স্বাধীনতা দিবস। আমরা সকলেই জানি, ইংরেজি ক্যালেন্ডার অনুযায়ী ১৯৪৭ সালের ১৫ অগাস্ট ভারত স্বাধীন হয়েছিল। তবে বাঙালি হিসেবে আপনি কি জানেন বাংলা ক্যালেন্ডারে সেদিন কত তারিখ ছিল?

“নানা ভাষা, নানা মত, নানা পরিধান, বিবিধের মাঝে দেখো মিলন মহান”- হ্যাঁ, আসমুদ্রহিমাচল স্বাধীন ভারতবর্ষের এটাই পরিচয়। ফলে আমাদের দেশে নানা ভাষা নানা জাতির মধ্যে রাজ্য ভেদে একাধিক ক্যালেন্ডার প্রচলিত আছে। ইংরেজি ক্যালেন্ডার অনুযায়ীই মূলত পালিত হয় ভারতের স্বাধীনতা দিবস। তবে বাঙালি হিসেবে আমাদের জেনে রাখা উচিত, ১৯৪৭ সালের ১৫ অগাস্ট বাংলা ক্যালেন্ডার অনুযায়ী ছিল ১৩৫৪ বঙ্গাব্দের ২৯ শ্রাবণ, শুক্রবার। এই দিনেই স্বাধীন ভারতের মাটিতে দাঁড়িয়ে, স্বাধীনতার প্রথম সূর্য দেখেছিল ভারতবাসী।

আরও খবর দেখুনঃ