বাংলাদেশে শান্তি দেখতে চান নরেন্দ্র মোদি

নয়াদিল্লি: ৭৮তম স্বাধীনতা দিবসে (Independence Day) বৃহস্পতিবার ভারতজুড়ে সাজ সাজ রব। লালকেল্লায় জাতীয় পতাকা উত্তোলন করলেন প্রধানমন্ত্রী নরেন্দ্র মোদি (Narendra Modi)। হেলিকপ্টার থেকে পুষ্প ছোড়া হল। স্বাধীনতা সংগ্রামীদের শ্রদ্ধা জানিয়ে বক্তব্য রাখলেন প্রধানমন্ত্রী।

প্রধানমন্ত্রী হিসেবে তৃতীয় মেয়াদে দায়িত্ব নেওয়ার পর তাঁর এগারোতম ভাষণ দিলেন। ভারতকে ২০৪৭ সালের মধ্যে উন্নত জাতি হিসেবে গড়ে তোলার শপথ নিলেন। লালকেল্লায় জাতির উদ্দেশ্যে ১ ঘণ্টা ৪২ মিনিট বক্তব্য পেশ করেন মোদি। বাংলাদেশের রাজনৈতিক ইস্যুতে মোদি জানান, বাংলাদেশে শান্তি ও স্থিতিশীলতা দেখতে চায় ভারত। তিনি বলেন, বাংলাদেশে যা কিছু হয়েছে প্রতিবেশী দেশ হিসেবে চিন্তা হয়, বুঝতে পারি। আমি আশা করি, আমাদের প্রতিবেশী দেশ সুখ ও শান্তির পথে চলবে। শান্তির প্রতি আমাদের দায়বদ্ধতা রয়েছে।

আরও পড়ুন: শেখ হাসিনার নামে ফের খুনের মামলা বাংলাদেশে

এদিন মোদি আরও বলেন, রাক্ষস মনোবৃত্তির মানুষদের অপরাধের দ্রুত শাস্তি হোক। তবে এটাও বলব মহিলাদের প্রতি ধর্ষণ, অত্যাচারের খবর সংবাদমাধ্যমে বড় করে দেখানো হয়। কিন্তু তার সাজা হলে সেটা গুরুত্ব দিয়ে দেখানো হয় না।